
(Έγκριση)
Το Ευρωπαϊκό Κοινοβούλιο,
–	έχοντας υπόψη το σχέδιο απόφασης του Συμβουλίου (06509/2024),
–	έχοντας υπόψη τη Συνθήκη για τον Χάρτη Ενέργειας που υπεγράφη στη Λισαβόνα στις 17 Δεκεμβρίου 1994, και ιδίως το άρθρο 47,
–	έχοντας υπόψη την αίτηση έγκρισης που υπέβαλε το Συμβούλιο σύμφωνα με το άρθρο 194 παράγραφος 2 και το άρθρο 207 παράγραφος 4 πρώτο εδάφιο και το άρθρο 218 παράγραφος 6 δεύτερο εδάφιο στοιχείο α) σημείο v) της Συνθήκης για τη λειτουργία της Ευρωπαϊκής Ένωσης (C9‑0059/2024),
–	έχοντας υπόψη το άρθρο 105 παράγραφοι 1 και 4, καθώς και το άρθρο 114 παράγραφος 7 του Κανονισμού του,
–	έχοντας υπόψη τις κοινές συνεδριάσεις της Επιτροπής Διεθνούς Εμπορίου και της Επιτροπής Βιομηχανίας, Έρευνας και Ενέργειας σύμφωνα με το άρθρο 58 του Κανονισμού,
–	έχοντας υπόψη τη σύσταση της Επιτροπής Διεθνούς Εμπορίου και της Επιτροπής Βιομηχανίας, Έρευνας και Ενέργειας (A9-0176/2024),
1.	εγκρίνει την αποχώρηση της Ένωσης από τη Συνθήκη για τον Χάρτη Ενέργειας·
2.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή, στις κυβερνήσεις και τα κοινοβούλια των κρατών μελών και των συμβαλλομένων μερών στη Συνθήκη για τον Χάρτη Ενέργειας.

